[bookmark: bookmark0]JAVNO PREDUZEĆE „GRIJANJE“ d.o.o. ZENICA
[bookmark: bookmark1]Ulica: Bilmišće broj 107
72000 ZENICA

Na osnovu Odluke Nadzornog odbora o rashodovanju, prodaji i isknjiženju betonskih ploča broj: 8911/26 od 09.09.2026. godine, Uprava Javnog preduzeća „Grijanje“ d.o.o. Zenica  (u daljem tekstu Prodavac) objavljuje:
JAVNI POZIV
[bookmark: bookmark3]za prodaju betonskih ploča

I  Predmet prodaje i objava Javnog poziva
	R.br.
	Naziv
	Količina

	1.
	Betonske ploče dimenzije 2,00 x 0,70 x 0,14 m
	61 kom



Predmet prodaje putem Javnog poziva su betonske ploče dimenzija 2,00x0,70x0,14m a koje su deponovane u sjedištu firme na adresi Bilmišće 107 u Zenici. Kraći tekst javnog poziva bit će objavljen u dnevnom listu „Oslobođenje“, a cjelokupan tekst Javnog poziva će biti objavljen na web stranici JP „Grijanje“ d.o.o. Zenica i web stranici Grada Zenica.

II    Minimalna prodajna cijena i pravo učešća
Minimalna prodajna cijena betonskih ploča je 25,00 KM/kom bez PDV-a čime ukupno procijenjena vrijednost ploča iznosi 1.525,00 KM bez PDV-a. Na navedenu cijenu dodatno se obračunava PDV u skladu sa važećim propisima. Pravo učešća na Javnom pozivu za prodaju betonskih ploča  imaju sva  pravna lica koja dostave potpunu i pravovremenu prijavu sa svim traženim podacima te izvrše uplatu depozita. Predmet prodaje predstavlja jedinstvenu cjelinu i ponude se dostavljaju za ukupnu količinu od 61 komada betonskih ploča.
III    Uplata depozita   
Depozit u iznosu od 200,00 KM uplaćuje se na račun Prodavca broj 1340100000016319, otvoren kod ASA Banka d.d. Sarajevo sa svrhom uplate: „Depozit za učešće na Javnom pozivu - prodaja betonskih ploča“.

IV    Sadržaj i dostavljanje ponuda
Ponuda mora da sadrži:
· Popunjen Obrazac za cijenu ponude (PRILOG I).
· Dokaz o uplati depozita

Ponude se dostavljaju od dana objave ovog poziva u zatvorenoj koverti lično ili poštom na protokol preduzeća, najkasnije do srijede 30.09.2026. godine u 14:00 sati. Adresa za dostavljanje ponuda je:

JP Grijanje d.o.o. Zenica, Bilmišće 107 Zenica sa naznakom:
KOMISIJA ZA PRODAJU BETONSKIH PLOČA
„NE OTVARAJ – PONUDA ZA JAVNU LICITACIJU – BETONSKE PLOČE“

Ponude koje stignu nakon navedenog roka neće biti razmatrane.



V    Pregled robe
Roba koja je predmetom prodaje može se pregledati u sjedištu firme JP Grijanje d.o.o. Zenica na adresi  Bilmišće 107, Zenica tokom trajanja Javnog poziva. Pregled je moguće obaviti radnim danima od 11:00 do 14:00 sati, uz prethodnu najavu – kontakt osoba Eldar Šabanović, telefon: 032/206-976.

VI    Način provođenja licitacije

Licitacija se provodi po principu zatvorenih pisanih ponuda, bez mogućnosti daljnjeg licitiranja. Kriterij za izbor najpovoljnijeg ponuđača je najviša ponuđena cijena. Ukoliko dvije ponude budu sadržavale identičnu ponuđenu cijenu, prednost će imati ponuda koja je ranije zaprimljena na protokolu preduzeća. Ponude ispod minimalne (početne) cijene neće se uzimati u razmatranje.
Otvaranje ponuda obavit će se dana 02.10.2026. godine u 11:00 sati, u prostorijama JP Grijanje d.o.o. Zenica. Otvaranju ponuda mogu prisustvovati ponuđači lično ili njihovi predstavnici uz ovlaštenje ili punomoć.
Komisija će evidentirat sve prispjele ponude i utvrditi njihovu ispravnost, a nakon toga rangirat će ponude prema ponuđenim cijenama. Komisija će odmah po završetku rangiranja ponuda usmeno saopštiti rezultate licitacije prisutnim ponuđačima. Komisija zadržava pravo da poništi licitaciju bez obrazloženja ukoliko nijedna ponuda ne bude ispunjavala uslove Javnog poziva. Betonske ploče se prodaju po principu „viđeno-kupljeno“ bez mogućnosti naknadnih reklamacija.


VII    Zaključenje ugovora i plaćanje
Sa najpovoljnijim ponuđačem zaključit će se ugovor o kupoprodaji u roku od 15 dana od dana licitacije.
Kupac je obavezan uplatiti ukupnu cijenu umanjenu za iznos depozita u roku od 8 dana od dana ispostavljanja fakture. 
Uplata se vrši isključivo putem transakcijskog računa prodavca. Ukoliko izabrani ponuđač ne izvrši uplatu ili pismeno obavijesti da odustaje, gubi pravo na povrat depozita a ugovor će se zaključiti sa sljedećim najboljim ponuđačem. 
Kandidatima čije ponude ne budu prihvaćene ili nepotpune, depozit će biti vraćen u roku od 2 radna dana od završetka licitacije. Troškove utovara i transporta snosi kupac.














PRILOG I
OBRAZAC ZA CIJENU PONUDE


  TABELA SA SPECIFIKACIJOM 

	Red.br.
	Naziv predmeta prodaje
	Jedinica mjere
	Količina
	Jedinična cijena
bez PDV-a (KM/kom)
	Ukupna cijena
bez PDV-a
(KM)

	1.
	Betonske ploče dimenzija 2,00x0,70x0,14 m
	komad
	61
	
	

	Ukupno cijena bez PDV-a:
	

	Popust:
	

	Ukupno cijena sa popustom bez PDV-a:
	




Naziv ponuđača:[....……….........................................………………......................]

ID broj  ponuđača:[....……….........................................………………......................]

Sjedište ponuđača:[....……….........................................………………......................]

Ovlaštene osobe: […………………….............……………………………………]

Pečat preduzeća:




Mjesto i datum: […………………………................………….………….]



